Winter skete | Health24
Posted by: Pam | 2009/06/30
Hi doc, weet nie meer nie. ek het al 3 kursusse antibiotika gehad sover vir die winter. Ek het so ' n maand terug erg begin hoes en die dr. het my op ' n asma pompie en celestamine gesit. Dit het beter geword maar nooit heeltemal weggegaan nie. Op die oomblik hoes ek nog aanmekaar, ek vermoed dit is sinus drip omdat dit ' n irreterende gekriewel in my keel is. Wat kan ek hiervoor gebruik?
My ander probleem, ek het vir die afgelope 2 dae ' n vreeslike pyn in my bors aan die linker kant. dit is amper soos ' n spierpyn en is veral seer wanneer ek hoes. My mediese fonds is op die oomblik uitgeput en ek wil nie nou weer dokter toe gaan nie. Wat kan dit wees?
As jy voel daar loop slym agter in jou keel af, en dis nie geel of groen as jy neusblaas nie, kan jy probeer om jou neus met soutwater te spoel ( 1 koppie lou water en 1/2 teelepel sout - snuif op en blaas uit ) en jy kan dalk kortisoon neussproei soos Beclate 2 keer per dag probeer ( dit vat ten minste 1 week tot 10 dae voor dit begin werk..)
Die borspyn ( as dit in die borskaswand is), kan inflammasie van die spiere wees - probeer 'n anti-inflammatoriese middel soos Neurofen, maar as dit nie beter word nie, moet jy maar liewer jou dokter sien!